open-index/open-wikipedia-markdown huggingface dataset:
Vito Dell’Aquila

**Vito Dell’Aquila** (3. marraskuuta 2000 Mesagne, Italia) on italialainen taekwondoin ja olympiavoittaja.

Dell’Aquila oli lapsena hyvin ujo, minkä takia hänen itsepuolustuslajeista pitänyt isänsä laittoi hänen vuonna 2008 Roberto Baglivon salille. Dell’Aquilan mukaan itsepuolustuslajiin keskittynyt koulu teki hänelle hyvää, sillä hän pystyi viettämään aikaa muiden ikäistensä kanssa eikä hän enää istunut vain yksinään opiskelemassa.

Dell’Aquila nousi jo juniori-ikäisenä maailman huipulle, ja vuonna 2014 hän voitti alle 15-vuotiaiden kadettien maailmanmestaruuden. Nuorten Euroopan-mestaruuden hän voitti vuosina 2015 ja 2017 sekä alle 21-vuotiaiden Euroopan-mestaruuden vuonna 2017.

Dell’Aquila sijoittui pronssille vuoden 2017 MM-kilpailuissa ja EM-kilpailuissa 2018. MM-kilpailuissa 2019 hän pääsi kolmannelle kierrokselle ja EM-kilpailuissa 2021 toiselle kierrokselle.

Dell'Aquila voitti kultaa Tokion olympialaisissa vuonna 2021. Loppuottelussa hän löi tunisialaisen Mohamed Khalil Jendoubi 16–12.

## Lähteet
Tarja Heino

**Tarja Heino** (s. 1956) on suomalainen sosiaalityöstä väitellyt valtiotieteen tohtori, joka on työskennellyt pitkään lastensuojeluun liittyvissä tutkimus- ja kehittämistehtävissä Terveyden ja hyvinvoinnin laitoksella ja sen edeltäjässä. Vuodesta 2017 lähtien hänen tehtävänimikkeensä on ollut tutkimusprofessori.  

Heino valmistui Tampereen yliopistosta yhteiskuntatieteiden maisteriksi sosiaalipolitiikan oppiaineesta 1982. Hän jatkoi Helsingin yliopistossa opintoja sosiaalityön aihepiiristä valmistuen valtiotieteen lisensiaatiksi (1994) ja tohtoriksi (1997). Hänen suomenkielinen väitöskirjansa (1997) käsitteli lastensuojelun asiakkuutta. Tutkimustyö oli otsikoitu *Asiakkuuden hämäryys lastensuojelussa. Sosiaalityöntekijän tuottama määritys lastensuojelun asiakkaaksi*. Heino on Tampereen yliopiston sosiaalityön  ja lastensuojelututkimuksen dosentti (2009-).

Heino on tutkinut haavoittavissa oloissa, erityisesti sijoitettuna elävien lasten hyvinvointikokemuksia ja toiminut näiden lasten hyvinvoinnin seurannan vahvistamiseksi. Hän on osallistunut valtakunnallisen sosiaalityön yliopistoverkosto SosNetin tohtorikoulutuksiin sosiaalityöhön ja lastensuojeluun liittyvien tutkimushankkeiden ohjaajana ja tukijana. Heino on ollut haastateltavana joukkotiedotusvälineissä muun muassa lastensuojeluilmoituksiin ja lasten sijoituksiin liittyvistä teemoista. Hän tuonut esille esimerkiksi tutkimustensa perusteella, että vuonna 1999 syntyneiden nuorten ikäluokasta jopa 5,8 prosenttia on mennessä jossain vaiheessa elämäänsä 17. ikävuoteen mennessä ollut sijoitettuna (kodin ulkopuolelle). Kolmasosa heistä oli ollut sijoitettuna yli puolet elämästään. 2000-luvulla kiireellisesti sijoitettujen lasten tai nuorten lukumäärä on kasvanut huomattavasti. Vuonna 2017 kodin ulkopuolelle oli Suomessa sijoitettuna noin 18&nbsp;000 lasta ja nuorta, joista kiirellisesti sijoitettuja oli noin 4&nbsp;000.

## Lähteet
Kykladientylppänokkakyy

**Kykladientylppänokkakyy** eli **schweizerinkyy** eli **meloksenkyy** (*Macrovipera schweizeri*) on kyykäärmeiden heimoon ja *[[Macrovipera]]*-sukuun kuuluva käärmelaji, jota esiintyy luonnonvaraisena Kreikassa Miloksen, Kimoloksen, Polýaigoksen ja Sífnoksen saarilla. Sen myrkky tappaa ihmisen hyvin nopeasti, ellei ihminen saa apua ajoissa.

Kykladientylppänokkakyytä pidettiin aiemmin levantinkyyn (*Macrovipera lebetinus*, aik. *Vipera lebetina*) alalajina.

## Lähteet
Matti Vuento

**Matti Vuento** (s. 1947 Kemi) on biokemisti, Jyväskylän yliopiston biokemian emeritusprofessori ja tietokirjailija. Hänelle myönnettiin vuonna 2008 Jyväskylän yliopistosäätiön innovaatiopalkinto. Hänen teoksensa Virukset oli ehdokkaana Vuoden tiedekirja -palkinnon saajaksi vuonna 2016, ja hän sai 2023 tiedonjulkistamisen valtionpalkinnon teoksesta *Virus, joka pysäytti maailman*.

Matti Vuento on sähköinsinööri/eräkirjailija Pentti Vuennon poika.

## Julkaisut
* 
* 
* 
* 
* 
* 
* 
* 
* 

## Lähteet

## Aiheesta muualla
* Kalle Haatanen: Virusten maailma. Haastattelu. Yle areena. 2016
* Kalle Haatanen: Myrkkyjen maailma. Haastattelu. Yle areena. 2017
Laurence Fox

**Laurence Fox** (s. 26. toukokuuta 1978 Leeds, Englanti, Britannia) on englantilainen näyttelijä ja oikeistopoliitikko. Hän on näytellyt muun muassa James Hathawayn roolissa vuosina 2006–2015 rikossarjassa *[[Komisario Lewis]]*. Hänen näyttelijänuransa oli päättyä rasistisiin kommentteihin.

Sittemmin Fox on tullut tunnetuksi kansallismielisenä oikeistopoliitikkona. Vuonna 2020 hän perusti Reclaim-puolueen, joka sanoo ajavansa brittiläisten arvojen kunnioittamista ja vastustavansa niin sanottua cancel-kulttuuria. Foxin sanomiset ovat herättäneet kohuja, ja jotkut pitävät häntä rasistisena. Hän kehotti ihmisiä olemaan noudattamatta turvavälejä koronaviruspandemian aikaan. Vuonna 2021 Fox pyrki Lontoon pormestarinvaalissa Lontoon pormestariksi, mutta ei tullut valituksi. Hän sai vaalissa 1,9 prosenttia annetuista äänistä.

Laurence Foxin isä James Fox on näyttelijä, kuten monet muutkin hänen lähisukulaisensa. Laurence Fox oli naimisissa vuosina 2007–2016 laulaja-näyttelijä Billie Piperin kanssa, ja heillä on kaksi poikaa.

## Lähteet

## Aiheesta muualla

*
James Gandolfinin filmografia

James Gandolfini (1961–2013) oli yhdysvaltalainen näyttelijä ja tuottaja. Hänet palkittiin kolmella Primetime Emmyllä ja yhdellä Golden Globella.

## Filmografia

## Aiheesta muualla
*
Katrina Lehis

**Katrina Lehis** (s. 19. joulukuuta 1994 Haapsalu) on virolainen miekkailija, olympiavoittaja ja Euroopan mestari. Hänen aseensa on kalpa.

Tokion olympialaisissa 2020 Lehis oli mukana Viron joukkueessa, joka voitti kultaa kalvan joukkuekilpailussa. Kalvan yksilökilpailussa hän voitti olympiapronssia . Lisäksi hän on voittanut Euroopan mestaruuden Novi Sadissa vuonna 2018. Joukkuekilpailussa hän on saavuttanut EM-hopeaa Montreaux’ssa vuonna 2015 ja Euroopan kisoissa 2015.

## Lähteet
* 

### Viitteet

## Aiheesta muualla

*
Hugo Suuri

**Hugo Suuri** eli **Hugo Valkoinen** (, *Hugues le Blanc*; k. 16. kesäkuuta 956 Dourdan) oli frankkien herttua ja Pariisin kreivi sekä ensimmäisen kapetingisukuisen Ranskan kuninkaan Hugo Capet’n isä. Hugo Suuri torjui useasti mahdollisuuden nousta itse valtaistuimelle, mutta käytti suurta valtaa usean hallitsijan aikana.

## Elämä
Hugo Suuri syntyi vuoden 897 aikoihin. Hänen isänsä oli Länsi-Frankian kuningas Robert I, ja myös hänen setänsä Eudes oli ollut kuninkaana. Hugo osallistui vuoden 923 Soissonsin taisteluun, jossa hänen isänsä Robert I:n joukot löivät syrjäytetyn kuningas Kaarle Yksinkertaisen, mutta Robert itse kaatui taistelussa. Hugolle tarjoutui nyt ensimmäinen tilaisuus tulla kuninkaaksi, mutta hän päättikin tukea valtaistuimelle lankoaan, Burgundin herttua Rudolfia. Rudolfin kuoltua vuonna 936 Hugo olisi jälleen voinut nousta itse valtaistuimelle, mutta hän päätti mieluummin vaikuttaa heikon hallitsijan taustalla. Hän järjesti kuninkaaksi Kaarle Yksinkertaisen 15-vuotiaan pojan Ludvig IV:n, joka antoi hänelle vastapalveluksena ”frankkien herttuan” arvon. Hugo sai jakaa Burgundin herttuakunnan hallitsijuuden yhdessä Hugo Mustan kanssa.

Suurta maa-aluetta hallinnut Hugo oli Ranskan vaikutusvaltaisin henkilö Ludvig IV:n valtakaudella, mutta Ludvig ei suostunut alistumaan pelkän nukkehallitsijan asemaan, ja he kävivät siksi jatkuvaa valtataistelua. Hugoa tuki valtataistelussa muun muassa hänen lankonsa, keisari Otto Suuri. Vuonna 945 normannit vangitsivat Ludvig IV:n ja luovuttivat hänet Hugolle, mutta Hugo vapautti Ludvigin vuotta myöhemmin. Vapautensa ehtona Ludvig joutui luovuttamaan Hugolle Laonin kaupungin. Ranskan ja Saksan piispat sekä paavi julistivat Ludvigin toiveesta Hugon erotetuksi kirkosta vuonna 948. Saadakseen päätöksen peruttua Hugo joutui vuonna 950 taipumaan sovintoon Ludvigin kanssa.

Ludvig IV:n kuoltua vuonna 954 Hugo pidättäytyi jälleen tavoittelemasta kruunua itselleen ja tuki Ludvigin alaikäisen pojan Lothairin nousua valtaistuimelle. Hugo oli tämän jälkeen käytännössä Ranskan tosiasiallinen hallitsija kaksi vuotta myöhemmin tapahtuneeseen kuolemaansa saakka. Lisäksi hän hallitsi lähes suvereenisti Akvitaniaa vuodesta 954 ja Burgundia vuodesta 956, tosin Akvitanian aiempi herttua Vilhelm kävi sotaa häntä vastaan.

## Perhe
Hugon ensimmäinen puoliso Edhild oli Englannin kuningas Edvard Vanhemman tytär ja kuningas Athelstanin sisko. He menivät naimisiin vuonna 926, mutta eivät saaneet lapsia. Edhildin kuoltua Hugo nai vuonna 938 Hedwigin, joka oli Itä-Frankian kuningas Henrik Linnustajan tytär ja keisari Otto Suuren sisar. Hugo ja Hedwig saivat kuusi lasta. Heidän vanhin poikansa Hugo Capet kohosi vuonna 987 frankkien (Ranskan) kuninkaaksi. Hugon kaksi nuorempaa poikaa, Otto (Odo) ja Henrik toimivat molemmat vuorollaan Burgundin herttuoina. Neljäs poika Herbert oli Auxerren piispa. Tyttäristä Beatrice nai Barin kreivi Fredrik I:n ja Emma Normandian herttua Rikhard I:n.

## Lähteet
Yūto Horigome

**Yūto Horigome** (; s. 7. tammikuuta 1999 Tokio, Japani) on japanilainen ammattirullalautailija ja olympiavoittaja.

Horigome tutustui rullalautailuun isänsä kautta, joka oli myös rullalautailija. Horigome itse aloitti lajin harrastuksen kuusivuotiaana. Hän muutti vuonna 2016 Los Angelesiin keskittyäkseen lajiin paremmin. Horigomesta tuli toukokuussa 2019 virallisesti ammattilaislautailija, jolloin hän sai myös Shane O’Neillin April Skateboards -merkille oman laudan.

X Games -kilpailuihin Horigome osallistui ensimmäisen kerran vuonna 2017, jolloin hän sijoittui streetissä yhdeksänneksi. Seuraavana vuonna hän oli neljäs sekä sijoittui X Games Europe -kilpailussa neljänneksi ja X Games Oceania -kilpailussa viidenneksi. Horigome kilpaili vuonna 2019 myös kolmassa X Games -tapahtumassa. Minneapolisin X Gamesin hän voitti ja palkittiin toiseksi parhaasta trikistä. X Games Asiassa Horigome sijoittui kolmanneksi ja X Games Europessa kuudenneksi.

Rio de Janeirossa vuonna 2018 järjestetyissä MM-kilpailuissa Horigome oli streetissä kahdeksas. Seuraavana vuonna São Paulossa hän oli hopealla. Maailmanmestaruuden hän voitti Roomassa 2021. MM-kilpailu järjestettiin vain puolitoista kuukautta ennen olympialaisia, mihin kaikki mitalistit varmistivat myös pääsynsä. Tokion MM-kilpailuissa 2023 hän oli kolmas.

Rullalautailu oli mukana ensimmäistä kertaa vuonna 2021 pidetyissä Tokion olympialaisissa. Ensimmäisenä lajina pidettiin miesten street, jonka Horigome voitti. Hänestä tuli näin ensimmäinen rullalautailun olympiavoittaja. Hän uusi voittonsa myös Pariisin olympialaisissa, jossa hän nousi viimeisellä tempullaan kilpailun johtoon.

## Lähteet

## Aiheesta muualla
*Horigome Nike SB:n sivuilla
Ympyrät & kivet

**Ympyrät & kivet** on Rax Rinnekankaan ohjaama, käsikirjoittama ja tuottama suomalainen draamallinen dokumenttielokuva vuodelta 2016.

Elokuva on luova dokumentti, jonka teemoja ovat kaipaus, pelot sekä itseymmärrys. Elokuvassa mies ja nainen matkustavat eri maissa etsien toisesta jotain, joka täydentäisi heidät.

## Lähteet
Napialan nahkatehdas

**Napialan nahkatehdas** oli Janakkalan Tervakoskella vuosina 1880–1991 toiminut nahkatehdas. Se sai alkunsa Salomon Waaran vuonna 1880 perustamasta nahkurinverstaasta. Tehtaassa valmistettiin erilaisia nahkatuotteita, kuten hevosvaljaita, reppuja, rukkasia sekä suksi- ja muita nahkaremmejä.

1920-luvulla tehtaan johtoon tuli Salomon Waaran poika Oskar Waara ja yrityksen nimeksi tuli Napialan Nahkatehdas Oy. Tehtaan toiminta laajeni 1930-luvulla, ja uuden tehdasrakennuksen rakennustyö alkoi 1933. Tehtaan toiminta siirtyi rakennustöiden ajaksi väliaikaisesti Tampereelle Oskar Waaran siellä omistamalle Pyynikin nahkatehtaalle. Vuonna 1937 valmistui punatiilinen kaksikerroksinen tehdasrakennus, jota laajennettiin vielä 1940-luvulla. Oskar Waaran jälkeen tehtaan johtoon tuli hänen poikansa Erkki Waara (1924–1988), ja yritys toimi viimeksi Napiala Oy:n nimellä. Nahkatehtaan toiminta alkoi sitten hiipua uusien materiaalien syrjäyttäessä nahan. Lisäksi autojen ja traktorien yleistyminen vähensi hevosvaljaiden kysyntää. Tehdas lopetti toimintansa vuonna 1991.

Entisestä tehdasrakennuksesta vuokrataan varasto-, harraste- ja työtilaa. Rakennuksessa on varastoja, loftasuntoja, käsityöverstaita, bändien harjoitustiloja ja autotalleja.

## Katso myös
* Suomen nahkateollisuus

## Lähteet
Basilisk

**Basilisk** voi tarkoittaa ainakin seuraavia:

* *[[Basilisk (manga)|Basilisk]]*, manga, josta on tehty myös animesovitus
* *[[Basilisk (The Legendary Pink Dotsin albumi)|Basilisk]]*, The Legendary Pink Dots -yhtyeen albumi
;Britannian kuninkaallinen laivasto
* HMS Basilisk (1695), 4-tykkinen mörssärivene
* HMS Basilisk (1740), Basilisk-luokan 4-tykkinen mörssärivene
* HMS Basilisk (1759), Infernal-luokan 8-tykkinen mörssärivene
* HMS Basilisk (1779), 14-tykkinen sluuppi
* HMS Basilisk (1801), Bloodhound-luokan 12-tykkinen tykkipriki
* HMS Basilisk (1822), 6-tykkinen kutteri
* HMS Basilisk (1848), siipiratassluuppi
* HMS Basilisk (1889), Beagle-luokan teräksinen potkurisluuppi
* HMS Basilisk (1910), Beagle-luokan hävittäjä
* HMS Basilisk (H11), B-luokan hävittäjä
* HMS Basilisk (tukikohta) Port Moresbyn laivastotukikohta

## Katso myös
* Basiliski (täsmennyssivu)
Ouyang Xiu

**Ouyang Xiu** (1007 Luling, Jiangxi, Kiina – 1072 Ruyi, Anhui, Kiina) oli kiinalainen kirjailija, köyhän perheen poika. Hän suoritti virkatutkinnon ja toimi viroissa maaseudulla.

Ouyang Xiu oli vuodesta 1054 hovin kirjallisen osaston Hanlinin jäsen. Myöhemmin hänestä tuli oikeus- ja sotaministeri. Hän joutui kuitenkin useita kertoja epäsuosioon. Hän kirjoitti runojen lisäksi proosarunoja ja esseitä ja oli mukana virallisessa historiankirjoituksessa.

## Suomennetut runot
Lähde
;Antologioissa
* *Syksyn ääni*, suom. ja toim. Pertti Nieminen, Helsinki: Otava 1966 
* *Syvän tuulen teillä: monikulttuurisen kirjallisuuden antologia*, toim. Ulla Lappalainen, Helsinki: Opetushallitus 
* *Veden hohde, vuorten värit: Kiinan runoutta*, suomentaja Pertti Nieminen, Helsinki: Otava 1987 

;Runot
* Auringon laskiessa istun ikkunan ääressä, suom. Pertti Nieminen, teoksissa *Syksyn ääni* ja *Veden hohde, vuorten värit*
* Ch'u-choun humaltuneen vanhuksen huvimajassa kirjoitettu, suom. Pertti Nieminen, teoksissa *Syksyn ääni* ja *Veden hohde, vuorten värit*
* Humaltuneen Vanhuksen huvimaja, suom. Pertti Nieminen, julkaisussa *Parnasso* 1957; nro 1 sekä teoksissa *Syksyn ääni* ja *Veden hohde, vuorten värit*
* Kevät saartaa Ylenpalttisen ilon paviljongin: I–III, suom. Pertti Nieminen, teoksissa *Syksyn ääni* ja *Veden hohde, vuorten värit*
* Laulava kaskas, suom. Pertti Nieminen, teoksissa *Syksyn ääni* ja *Veden hohde, vuorten värit*
* Syksyn ääni, suom.Pertti Nieminen, julkaisussa *Parnasso* 1957; nro 1 sekä *Syksyn ääni* ja *Veden hohde, vuorten värit*
* Sävelmään "Ajattelen sinua kauan" (tz'u), suom. Pertti Nieminen, teoksissa *Syksyn ääni*, *Veden hohde, vuorten värit* ja *Syvän tuulen teillä*
* Sävelmään "Paluulaulu" (tz'u), suom. Pertti Nieminen, teoksissa *Syksyn ääni* ja *Veden hohde, vuorten värit*
* Sävelmään "Sheng ch'a tzu" (tz'u), suom. Pertti Nieminen, teoksissa *Syksyn ääni* ja *Veden hohde, vuorten värit*

## Lähteet

## Aiheesta muualla
Anna Kiesenhofer

**Anna Kiesenhofer** (s. 14. helmikuuta 1991) on itävaltalainen maantiepyöräilijä. Hän voitti olympiakultaa maantieajossa Tokiossa 2021. Hän sijoittui Tour de l'Ardèchessa toiseksi vuonna 2016 (ja voitti kolmannen etapin) ja kolmanneksi vuonna 2020. Hän kilpaili Lotto Soudal -ammattilaistallissa kauden 2017 mutta ei sen jälkeen osallistunut aktiivisesti ammattilaiskiertueelle ennen kuin vuonna 2023 Israel Premier Tech Roland -juokkueessa.

Tokion olympialaisten maantieajossa Kiesenhofer lähti muutaman muun pyöräilijän kanssa karkumatkalle jo kilpailun alussa, ja etumatka pääjoukkoon oli parhaimmillaan yli kymmenen minuuttia. Hän pudotti vauhdistaan kaksi muuta kärkipyöräilijää, Israelin Omer Shapiran ja Puolan Anna Plichtan 41 kilometriä ennen maalia ja voitti lopulta yli minuutilla hopealle pyöräilleen Alankomaiden Annemiek van Vleutenin.

Kiesenhofer on voittanut Itävallan-mestaruuden aika-ajossa 2019, 2020, 2021, 2023 ja 2024 sekä maantieajossa 2019 ja 2024. EM-kilpailujen aika-ajossa hän on ollut viides 2019 ja 2022, kuudes 2023 sekä seitsemäs 2021. MM-kilpailujen aika-ajossa hän oli kymmenes 2022 ja viidestoista 2023. Hän saavutti "ylämäkiaika-ajon" ("Championnats d'Europe des Grimpeurs") EM-pronssia 2023. Hän voitti Chrono Féminin de la Gatineau -kilpailun ja Chrono des Nationsin 2023.

Kiesenhofer valmistui maisteriksi Cambridgen yliopistosta vuonna 2012 ja väitteli matematiikan tohtoriksi vuonna 2016. Hän toimii tutkijana Lausannen yliopistossa.

## Lähteet
Omer Shapira

**Omer Shapira** (s. 9. syyskuuta 1994) on israelilainen maantiepyöräilijä. Hän on voittanut useita maansa mestaruuksia. Hän sijoittui Kalifornian ympäriajossa kahdeksanneksi vuonna 2019. Hän sijoittui Italian ympäriajossa 21:nneksi vuonna 2019 ja 29:nneksi vuonna 2020. Hän sijoittui 24:nneksi Tokion olympialaisten maantieajossa 2021 oltuaan pitkään parhaimmillaan yli kymmenen minuutin irtiotossa kilpailun lopulta voittaneen itävaltalaisen Anna Kiesenhoferin ja puolalaisen Anna Plichtan kanssa. Samojen kisojen aika-ajossa hän sijoittui 15:nneksi.

## Lähteet
Anna Plichta

**Anna Plichta** (s. 10. helmikuuta 1992 Wadowice) on puolalainen maantiepyöräilijä. Hän edusti BCT City Ljubljana -joukkuetta vuonna 2016, WM3 Energietä 2017, Boels Dolmans Cycling Teamia 2018, Trek-Segafredoa vuosina 2019–2020 ja viimeisellä ammmattiaiskaudellaan 2021 Lotto Soudal -tallia. 

Plichta sijoittui 27:nneksi Tokion olympialaisten maantieajossa 2021 oltuaan pitkään parhaimmillaan yli kymmenen minuutin irtiotossa kilpailun lopulta voittaneen itävaltalaisen Anna Kiesenhoferin ja israelilaisen Omer Shapiran kanssa. Samojen kisojen maantieaika-ajossa Plichta sijoittui 24:nneksi. Hän edusti Puolaa myös MM-kilpailuissa. Hän voitti Puolan-mestaruuden maantieaika-ajossa vuosina 2019 ja 2020.

## Lähteet
Wang Han

**Wang Han** (; s. 24. tammikuuta 1991 Baoding, Kiina) on kiinalainen uimahyppääjä ja olympiavoittaja.

Wang harrasti jo ennen kouluikää voimistelua urheilupainotteisessa lastentarhassa. Hän vaihtoi uimahyppyihin kymmenenvuotiaana, kun paikallisen uimahyppyjoukkueen valmentaja huomasi hänen lahjakkuutensa. Wang aloitti uimahypyt kiinalaisittain myöhään, sillä monet aloittavat sen jo viisi- tai kuusivuotiaana.

Wang pääsi kansalliseen joukkueeseen vuonna 2003 ja voitti ensimmäisen Kiinan-mestaruutensa vuonna 2004. Parihypyissä hänellä oli tuolloin parina Jia Dongjin. Wang kuitenkin putosi muutamiksi vuodeksi kansallisesta kilparyhmästä, mutta vuonna 2008 hänet kutsuttiin takaisin kansalliseen joukkueeseen. Wangia alkoi valmentaa useita olympiavoittajia valmentanut Liu Henglin. Uusi valmentaja auttoi Wangia huomaamaan tekniset puutteensa. Wang oli hyppääjänä vahva, mutta hänen tekniikkansa oli heikompi kuin monilla nuorempina aloittaneilla.

Wang pääsi uuden valmentajansa ohjeistuksessa vuoden 2009 uinnin maailmanmestaruuskilpailuihin, joissa hän sijoittui yhden metrin ponnahduslaudalla pronssille. Kaksi vuotta myöhemmin Wang oli metrin ponnahduslautalla hopealla ja vuonna 2013 pronssilla. Barcelonan kisoissa hän sai myös hopeaa kolmen metrin ponnahduslaudalta.

MM-kilpailuissa 2015 Wang voitti ensimmäisen maailmanmestaruutensa kolmen metrin ponnahduslaudan sekaparien kilpailun. Kaksi vuotta myöhemmin hän voitti saman kilpailun ja sijoittui yksilökilpailussa hopealle. Uimahyppyjen maailmansarjan osakilpailussa maaliskuussa 2019 hän voitti kolmen metrin ponnahduslaudalla Shi Tingmaon, joka oli ollut voittamaton vuodesta 2013. Myöhemmin samana vuonna naisten kolmen metrin ponnahduslaudan parikilpailussa Wang voitti kultaa ja sijoittui yksilökilpailussa hopealle.

Wangin ensimmäiset olympialaiset olivat vuonna 2021 järjestetyt Tokion olympialaiset. Niissä hän voitti olympiakultaa 3 metrin ponnahduslaudassa parinsa Shi Tingmaon kanssa. Shi oli voittanut lajin myös Riossa 2016. Wang sai Tokiosta myös hopeaa sijoituttuaan kolmen metrin ponnahduslaudan yksilökilpailussa Shin jälkeen toiseksi.

## Lähteet
Punkstoo

**Punkstoo** on heinäkuussa 2021 alkanut kampanja ja Instagram-tili, joka väitetysti paljasti Suomen punk-piireissä tapahtuvaa seksuaalista ahdistelua, häirintää ja väkivaltaa. Pian syntyi muitakin tilejä, kuten Hippiestoo, Metaltoo, Suomirapstoo ja Visualartstoo. Myöhemmin nähtiin myös tilejä, kuten Emergencyservicestoo ja Philosopherstoo.

## Taustaa

Tilin nimi tulee Hanna Rädyn #punkstoo-artikkelista (2018), joka liittyi #metoo-kampanjaan. 

Tilin tarkoituksena oli, että ihmiset voisivat anonyymisti julkaista väitettyjä kokemuksiaan punk-artistien harjoittamasta ahdistelusta, raiskauksista, nöyryyttämisestä, pedofiliasta, rajuista uhkailuista, väkivallasta, huumaamisista, painostamisesta ja kourimisista. Punk-piirien väitettiin olevan täynnä homofobiaa, naisvihaa, transfobiaa ja rasismia. Ongelmaa on auttanut ylläpitämään punk-piirien kielteinen suhtautuminen viranomaisiin ja poliisille paljastamiseen . Ilmiantajia on uhkailtu ja peloteltu hiljaisiksi.

Punk-muusikko Maija Kivelän mukaan musiikkiteollisuus on täynnä misogyniaa eikä nuoria naisia oteta vakavasti. Veteraanipunkkareilla on ”machokerho”, joka puolustaa toisiaan ja hyssyttelee huonoa käytöstä, ja hänen mukaansa tällainen käytös pitäisi poistaa punk-kulttuuriin yhdistettävästä toiminnasta. 

Eräs kirjoittaja esitti väitteen, jonka mukaan ”saanks kouria sua vitusta?” oli punk-skenen ”kovien jätkien” mielestä hauska vitsi.

## Seurauksia
 
Pää Kii -yhtyeen keulahahmo Teemu Bergman yhdistettiin moniin Punkstoo-väitteisiin. Bergmania syytettiin seksuaalisesta väkivallasta, joka paljastui kuitenkin syksyllä 2025 olevan perätön väite. Syytöksen tehnyt tubettaja Dimitri Ollikainen tuomittiin törkeästä kunnianloukkauksesta Turun Hovioikeudessa 420 euron sakkoihin ja tuhansien eurojen vahingonkorvauksiin. Turun hovioikeus on myös tuominnut 35v ja 37v naiset Bergmanin kunnianloukkauksesta 80€ päiväsakkoon ja 15 000€ vahingonkorvauksiin heidän julkaistuaan alkuperäisen herjauskirjoituksen. Hovioikeuden päätöksessä todettiin naisilla olleen henkilökohtainen motiivi Punkstoo Instagram -tilin perustamiseen.

Riistetyt- ja Akupunktio-yhtyeissä toiminut Severi Helle pyysi anteeksi, sanoi oppineensa ”myrkylliset” tapansa alan vanhemmilta toimijoilta ja väistävänsä jatkossa niitä, jotka kokevat hänen läsnäolonsa ahdistavaksi. Myös Litku Klemetin basisti Juho Kalliolahti erotettiin yhtyeestä ilmiön jälkiseurauksena. Muusikko Teemu Tanner, joka tunnetaan mm. yhtyeistä Teksti-TV 666 ja Lady Escape, tuomittiin maaliskuussa 2024 raiskauksesta Helsingin käräjäoikeudessa, koska oli penetroitunut uhriin ilman kondomia vastoin aiemmin sovittua. Vuonna 1977 syntynyt punkmuusikko tuomittiin lokakuussa 2023 raiskauksesta ehdolliseen vankeuteen, jonka Helsingin hovioikeus myöhemmin kumosi, koska raiskauksesta jäi varteenotettava epäily.

## Katso myös
* Me too

## Lähteet
DeKalbin piirikunta (Alabama)

**DeKalbin piirikunta** () on yksi Alabaman piirikunnista Yhdysvalloissa. Piirikunnassa asui 71&nbsp;513 asukasta vuonna 2019 ja väestö on pienessä 0,6 prosentin nousussa vuosikymmenittäin. Piirikunta perustettiin vuonna 1836. Piirikunnan hallintokeskus ja myös suurin kaupunki on Fort Payne.

## Väestö
DeKalbin piirikunnassa asui väestönlaskennan mukaan vuonna 2010 71&nbsp;120 asukasta, ja vuoteen 2019 väestö oli noussut vähän 71&nbsp;513 asukkaaseen. Väestöstä 92,7&nbsp;% on valkoisia ja 7,3&nbsp;% Yhdysvaltain ulkopuolella syntyneitä.

## Historia
9. tammikuuta 1836 DeKalbin piirikunnan muodosti Alabaman lainsäädäntöelin. Piirikunta nimettiin Johann Sebastian DeKalbin nimen mukaan.

## Lähteet
Wilfred Owen

**Wilfred Owen** (1893 Oswestry, Shropshire, Britannia – 1918 Ranska) oli brittiläinen runoilija. Hän kuoli Ranskassa ensimmäisessä maailmansodassa käydyssä taistelussa.

Owen meni vapaaehtoisena 1915 armeijaan ja kaatui viikko ennen sodan päättymistä. Hän ystävystyi Siegfried Sassoonin kanssa, sai tältä vaikutteita ja kirjoitti sodan julmasta todellisuudesta runoissaan ja kirjeissään.

## Suomennetut runot
Simo Liikasen suomentamia runoja on teoksessa *Kirjat jotka muuttivat maailmaa*. Helsinki: Ajatus Kirjat, 2010  (Runot on kirjoitettu 1917 ja julkaistu teoksessa *Poems*, 1920)
* Dulce et decorum est
* Outo tapaaminen: katkelma

## Lähteet

## Aiheesta muualla
Bertinoro

**Bertinoro** on kunta Italiassa, Emilia-Romagnan alueella. Se sijaitsee Forlì-Cesenan maakunnassa ja siellä on noin 11&nbsp;000 asukasta. Pinta-alaltaan kunta on noin 56 neliökilometriä. Bertinoro on rakennettu Mount Cesubeo -nimisen kukkulan päälle ja se sijaitsee muutaman kilometrin päästä Via Aemiliasta.

## Ystävyyskunnat
*  Ale
*  Budești
*  Kaufungen

## Lähteet
William Shaner

**William Shaner** (s. 25. huhtikuuta 2001 Colorado Springs, Colorado, Yhdysvallat) on yhdysvaltalainen ampuja ja olympiavoittaja.

Shaner aloitti ampumaurheilun 9-vuotiaana 4H-järjestön ohjelmassa. Junioiden kansallisen olympiamestaruuden Shaner voitti 11-vuotiaana makuuammunnasta. Hän nousikin 14-vuotiaana junioreiden maajoukkueeseen. Vuoden 2017 junioreiden maailmanmestaruuskilpailuissa Shaner oli 10 metrin ilmakiväärissä sekä 50 metrin makuuammunnassa 35:s. Seuraavana vuonna hän voitti makuulta junioreiden maailmanmestaruuspronssia ja sijoittui 10 metrin ilmakiväärissä sekä sekajoukkueiden kilpailuissa yhdenneksitoista. 50 metrin kolmen asennon kisassa hän oli 31:s.

Ammunnan maailmancupin osakilpaluihin Shaner on osallistunut vuodesta 2016. Vuoden 2021 maailmancupissa Shaner voitti 10 metrin ilmakiväärin osakilpailun Osijekissa ja New Delhissä. Shaner pääsi edustamaan Yhdysvaltoja Tokion olympialaisiin. Vuonna 2021 järjestyissä kisoissa Shaner voitti 10 metrin ilmakiväärissä olympiakultaa. Hän oli lajin toiseksi nuorin olympiavoittaja.

## Lähteet
Suomen merivartiolaitos

**Suomen merivartiolaitos** oli Suomen sisäasiainministeriön alainen merirajojen valvonnasta vastannut laitos vuosina 1930-1945.

## Historia
Merivartiolaitos perustettiin vuonna 1930 torjumaan kieltolain aiheuttamaa laajamittaista salakuljetusta. Laitoksen tehtäviksi määriteltiin asetuksessa "ylläpitää järjestystä ja turvallisuutta" erikseen määrättävillä merirajan alueilla sekä Laatokalla. Se käytti toimintaansa höyrykäyttöisiä vartiolaivoja ja moottoriveneitä, joista tärkeimpiä olivat nopeakulkuiset vartiomoottoriveneet. Merivartiolaitoksella oli jo suunnitteluvaiheesta lähtien myös maanpuolustuksellinen tehtävä. Sodan aikana merivartiostot toimivat osana laivastoa. Merivartiolaitos yhdistettiin Rajavartiolaitokseen vuonna 1945.

## Lähteet

## Aiheesta muualla
* Donald Thomé : MVL Merivartiolaitos ja sen toiminta, Helsingin Sanomat, 27.10.1935, nro 290, s. 25, Kansalliskirjaston digitaaliset aineistot
Jacob Paludan

**Jacob Paludan** (7. helmikuuta 1896 Kööpenhamina, Tanska – 26. syyskuuta 1975 Birkerød, Frederiksborgin amt, Tanska) oli tanskalainen kirjailija, koulutukseltaan farmasian kandidaatti. Hän toimi vuodesta 1922 monissa lehdissä kriitikkona ja pakinoitsijana mutta kirjoitti myös kaunokirjallisuutta.

Paludan sai vuonna Kultaiset laakerit -kirjallisuuspalkinnon. Hän oli vuodesta 1960 Tanskan akatemian jäsen.

## Lähteet

## Aiheesta muualla
Romain Cannone

**Romain Cannone** (s. 12. huhtikuuta 1997 Boulogne-Billancourt, Ranska) on ranskalainen miekkailija. Hän voitti kalpamiekkailun olympiakultaa kesäolympialaisissa 2020.

## Lähteet
Niko Moilanen

**Niko Vilhelm Moilanen** (s. 17. tammikuuta 1995 Kokkola) on Blind Channelin laulaja ja lauluntekijä. Moilanen on kuulunut bändiin vuodesta 2013 asti.

## Ura ja muu elämä
Niko Moilanen syntyi Kokkolassa 17. tammikuuta 1995. Moilanen muutti jo pienenä perheineen Ouluun. 

Hän kävi Madetojan musiikkilukion ja valmistui ylioppilaaksi vuonna 2014. Madetojan musiikkilukiosta Blind Channelkin sai alkunsa. Lukioon mennessä Moilanen kuunteli omien sanojensa mukaan enemmän rap-musiikkia, kunnes tapasi Blind Channelin muut jäsenet Joel Hokan, Joonas Porkon, Olli Matelan ja Tommi Lallin. Moilanen päätyi Blind Channeliin eräiden kotibileiden kautta. Bileissä tavatessaan bändin muut jäsenet pyysivät Moilasta mukaan seuraavan päivän bänditreeneihinsä. Moilanen meni treeneihin ja liittyi Blind Channeliin. Moilanen opiskeli ennen Oulun yliopistossa musiikkikasvatusta bändin ohella.

Blind Channelin lisäksi Moilanen kuului ennen oululaiseen Counting Lifeboats -pop-yhtyeeseen.

## Lähteet
*Kokkolasta lähtöisin oleva Blind Channelin laulaja Niko Moilanen valmistautuu Euroviisuihin – Opiskeluille ei ole juurikaan aikaa: "Äidille olen luvannut valmistua näiden viisuhässäköiden jälkeen" 
*”Musiikki ja kirjoittaminen ovat mulle elintärkeitä pakokeinoja” – Blind Channel -yhtyeen Niko Moilanen lähtee Euroviisuihin pelkäämättä
*Tältä Blind Channelin vihainen solisti näytti muutama vuosi sitten – lauloi rusetti kaulassa Mammanpojat-yhtyeessä
*Twitter
*Blind Channelin suuri vuosi meni pilalle – sitten kitaristilla välähti
*Blind Channel ponnistaa maailmalle Madetojan musiikkilukion opein
*Tällainen on Blind Channelin uskomaton tarina oululaisilta pikku­klubeilta maailman suurimmille lavoille – yllättävä kohtaaminen kosteissa koti­bileissä muutti kaiken

### Viitteet
Luis Palés Matos

**Luis Palés Matos** (1898 Guayama, Puerto Rico – 1959) oli espanjankielinen puertoricolainen kirjailija. Hän kuvaa teoksissaan maaseutua. Hän oli alkuun modernisti, myöhemmin avantgardisti. Hän vaati länsimaisen kirjallisuuden uudistamista afrikkalaisen perinteen avulla, vaikka hän itse oli valkoihoinen.

## Suomennetut runot
* Elegia Marmeladin herttualle, suom. Eeva-Liisa Manner, teoksessa *Toistasataa runoilijaa: runosuomennoksia 1960-luvun kulttuurilehdistä*, toim. Kalevi Seilonen, Helsinki: Tammi 1989 

## Lähteet
Älä vie mun kitaraa

**Älä vie mun kitaraa** on Stigin single vuodelta 2021. Sen julkaisi Warner Music Finland. Kappaleesta julkaistiin Vuokko Salon ohjaama musiikkivideo. Kappale kertoo eron hetkestä, jolloin lusikat laitetaan jakoon.

## Lähteet
JP ja murtovaras

**JP ja murtovaras** on Jani Korhosen ohjaama suomalainen joukkorahoituksena tuotettu lastenelokuva vuodelta 2021. Elokuva perustuu Tytti Salon samannimiseen lastenromaaniin.    

Elokuvassa Jeesuksen poliisit -niminen lasten salapoliisiryhmä selvittää lähitienoilla esiintyitä murtovarkauksia rukousten avulla.

## Lähteet
Crispus Attucks

**Crispus Attucks** (1723 – 5. maaliskuuta 1770) oli Massachusettsissa nykyisissä Yhdysvalloissa elänyt orja, merimies ja köydentekijä. Hän tuli erityisen tunnetuksi saadessaan surmansa Bostonin verilöylyssä vuonna 1770. Verilöyly vaikutti osaltaan Yhdysvaltain vapaussodan alkuun ja Attucksiin joskus viitattu "ensimmäisenä itsenäisyyden puolesta kaatuneena".

## Elämäkerta

Crispus Attucks syntyi Framinghamissa Massachusettsissa vuonna 1723. Hänen isänsä oli musta orja ja äiti natic- tai nantucket-heimon intiaani. 16-vuotiaana Attucks myytiin uudelle orjaisännälle nimeltä Deacon William Brown. Attucks haaveili vapaudesta ja laivojen parissa työskentelystä. Vuonna 1750 hän päättikin karata orjaisännältään. Brown osti mainoksia lehdestä *[[Boston Gazette]]* tarjoten palkkiota Attucksin palauttamisesta. Mainoksessa hän myös huomautti laivojen omistajia siitä, että Attucks todennäköisesti pyrkisi niille töihin. Mainoksista huolimatta Attucks tosiaan pääsi töihin laivoille Bostonissa toimien esimerkiksi valaanpyyntialuksien miehistössä, sekä köyden tekijänä.

2. maaliskuuta 1770 Bostonissa syttyi kahakoita paikallisten köydentekijöiden ja järjestystä valvovien brittisotilaiden välille. Kolme päivää myöhemmin tapahtumat kärjistyivät ja tulivat tunnetuksi Bostonin verilöylynä. Attucks oli yksi noin 30 henkilön joukosta, jotka alkoivat huudella ja provosoida brittiläisiä vartijoita Bostonin tullitalon edustalla. Väkijoukon paisuessa brittikapteeni Thomas Preston lähetti tullitalolle vahvistukseksi seitsemän sotilaan joukon. Väkijoukon yrittäessä rynnäköidä tullitalolle sotilaat avasivat tulen. Attucks oli yksi viidestä tulituksessa surmansa saaneista bostonilaisista.

Bostonin verilöyly on nähty usein alkusysäyksenä Yhdysvaltain vapaussodalle. Attucks tuli tunnetuksi "ensimmäisenä itsenäisyyden puolesta kaatuneista". Hänet haudattiin Park Streetiin hautausmaalle Bostonissa. Afroamerikkalaiset orjuuden vastustajat alkoivat vuonna 1858 viettä Crispus Attucksin päivää. Bostonin kaupunki pystytti hänelle pronssi- ja graniittipatsaan vuonna 1888.

## Lähteet
Abd al-Rahman ibn Abd Allah al-Ghafiqi

**Abd al-Rahman ibn Abd Allah al-Ghafiqi** (k. lokakuu 732) oli sotapäällikkö, joka toimi Al-Andalusin kuvernöörinä vuosina 721 ja 730–732. Hän komensi muslimijoukkoja, jotka kärsivät tappion Kaarle Martelille vuoden 732 Poitiers’n taistelussa.

Córdobassa kuvernöörinä toiminut Abd al-Rahman kukisti vuonna 731 Munusa-nimisen kapinallisen berberipäällikön, joka oli liittoutunut Akvitanian herttua Odon kanssa. Seuraavana vuonna Abd al-Rahman hyökkäsi Akvitaniaan. Hän löi Odon joukot Bordeaux’n taistelussa ja ryösti Bordeaux’n kaupungin, mutta Odo onnistui pakenemaan ja pyysi apua Austrasian majordomukselta Kaarle Martelilta. Abd al-Rahman jatkoi sotaretkeään pohjoiseen ja kohtasi Kaarle Martelin ja Odon joukot lähestyessään Toursia. Perimätiedon mukaan ratkaiseva taistelu käytiin Poitiers’n lähellä lokakuussa 732. Abd al-Rahman sai surmansa taistelussa, jossa hänen armeijansa kärsi tappion.

Poitiers’n taistelua on perinteisesti pidetty maailmanhistorian käännekohtana, joka pysäytti Umaijadien kalifaatin laajenemisen Pyreneiden niemimaalta muualle Eurooppaan. Nykykäsityksen mukaan Abd al-Rahmanin sotaretki saattoi kuitenkin olla pelkästään iso ryöstöretki, jonka tarkoituksena ei välttämättä ollut pysyvä valloitus. Muslimiarmeijoiden hyökkäykset Pyreneiden niemimaalta frankkien alueelle eivät myöskään loppuneet Abd al-Rahmanin kuolemaan, vaan jatkuivat seuraavina vuosina.

## Lähteet

## Aiheesta muualla
*'Abd al-Rahman b. 'Abd Allah al-Gafiqi  Real Academia de la Historia.
Suomen Sahanterätehdas

**Suomen Sahanterätehdas** perustettiin Tampereella vuonna 1889. Perustajina olivat Sandbergin rautakaupan hankintajohtaja Rudolf Winter, tehtailija J. W. Enqvist ja Åminneforsin tehtaan johtaja A. H. L. Gyllenberg. Ruotsalaislähtöinen Gyllenberg toimi aluksi sahanterätehtaan toimitusjohtajana, mutta hänen palattuaan Ruotsiin siirtyi tehtaan johto pankinjohtaja Albert Snellmanin käsiin.

Sahanterätehdas aloitti toimintansa Pispalassa, mutta vuonna 1895 se siirrettiin Onkiniemeen. Tehdas kärsi vahinkoja tulipalossa kesällä 1901. Sahanterätehdas hyötyi alkuvuosinaan Tampereen asemasta vapaakaupunkina, sillä se mahdollisti raaka-aineiden tullittoman maahantuonnin. Yhtiö kuitenkin menestyi myös vapaakaupunkiaseman lakattua vuonna 1905. Sahanterätehtaalla oli 46 työntekijää vuonna 1913, ja sen päätuotteita olivat sirkkelin ja konehöylän terät. Yhtiön tuotantotoiminta päättyi 1971 ja yhtiö lakkautettiin kolme vuotta myöhemmin.

## Lähteet
Naisten Korisliiga-kausi 2021–2022

**Naisten Korisliiga-kausi 2021–2022** oli 79. kausi, jolloin pelattiin koripallon naisten Suomen mestaruudesta. Hallitsevana mestarina kauteen lähti Peli-Karhut, joka voitti seuran historian seitsemännen mestaruutensa.
## Kauden rakenne
Runkosarja pelattiin kymmenen joukkueen kaksinkertaisena sarjana. Runkosarjan sijoille 1–5 sijoittuneet selvisivät ylempään jatkosarjaan ja sijoille 6–10 sijoittuneet alempaan jatkosarjaan. Molemmat jatkosarjat pelattiin viiden joukkueen kaksinkertaisena sarjana. Jatkosarjojen sarjataulukkoon laskettiin mukaan runkosarjan otteluiden tulokset. Alemman jatkosarjan sijoille 1–3 sijoittuneet selvisivät puolivälieriin. Alemman jatkosarjan viimeiseksi sijoittunut joukkue putosi naisten I-divisioonaan kilpailuvuodeksi 2022–2023.

### Runkosarja

### Ylempi jatkosarja

### Alempi jatkosarja

## Pudotuspelit

Puolivälierät pelattiin paras kolmesta -järjestelmällä eli kaksi voittoa riittää ottelusarjan voittoon. 

### Ottelukaavio

  

## Lähteet
Brave Girls

**Brave Girls** () on eteläkorealainen tyttöyhtye, joka toimii Brave Entertainment -levymerkillä.
Yhtyeen perusti tuottaja Brave Brothers vuonna 2011. Alun perin viisijäseninen yhtye on kokenut useita kokoonpanomuutoksia.

## Historia
Yhtye debytoi 7. huhtikuuta 2011 singlellä *Do You Know?*.

Yhtyeen nykyisiä jäseniä ovat Minyoung, Yujeong, Eunji ja Yuna. Entisiä jäseniä ovat Eunyoung, Seoah, Yejin, Yoojin, Hyeran ja Hayun.

Yhtyeen suosio nousi yllättäen vuonna 2021, kun ”Rollin’” singlen live-esityksestä tuli viraalivideo.

Yhtye on mukana *[[Queendom]]* -ohjelman toisella tuotantokaudella.

## Jäsenet

* Minyoung (민영)
* Yujeong (유정)
* Eunji (은지)
* Yuna (유나)

#### Entiset jäsenet

* Eunyoung (은영)
* Seo-a (서아)
* Yejin (예진)
* Yoojin (유진)
* Hyeran (혜란)
* Hayun (하윤)

## Diskografia

### EP:t

* *Back To Da Future* (2011)
* *Re-Issue* (2012)
* *High Heels* (2016)
* *Rollin’* (2017)
* *Summer Queen* (2021), uudelleenjulkaisu *After ’We Ride’* (2021)
* *Thank You* (2022)

### Singlealbumit

* *The Difference* (2011)

### Singlet

* ”Do You Know” (2011)
* ”Easily” ft. Skull (2011)
* ”Nowadays, You” (2012)
* ”For You” (2013)
* ”Deepened” (2016)
* ”High Heels” (2016)
* ”Yoo-hoo” (2016)
* ”Rollin’” (2017)
* ”Rollin’ (New Version)” (2018)
* ”We Ride” (2020)
* ”Chi Mat Ba Ram” (2021)
*”After We Ride” (2021)
*”Thank You” (2022)

## Lähteet

## Aiheesta muualla

*
Siilinjärvi (täsmennyssivu)

**Siilinjärvi** on kunta, asema ja järvennimi Suomessa. Järviwiki mainitsee Suomesta neljä järveä tällä nimellä. 

Nimi voi viitata muun muassa seuraaviin:

* Siilinjärvi, kunta Pohjois-Savossa
* Siilinjärven rautatieasema, liikennepaikka Siilinjärvellä Pohjois-Savossa
* Siilinjärvi (järvi), järvi Siilinjärvellä Pohjois-Savossa
* Siilinjärvi (Pieksämäki), järvi Pieksämäellä Etelä-Savossa
* Siilinjärvi, järvi Mikkelissä Etelä-Savossa
* Siilinjärvi, toinen järvi Mikkelissä Etelä-Savossa
Roger Bonet

**Roger Bonet Badia** (s. 11. huhtikuuta 1995, Valls, Espanja), eli **Ruxi**, on espanjalainen jalkapalloilija, joka pelaa puolustajana Veikkausliigan AC Oulussa. Bonet debytoi Veikkausliigassa kaudella 2021.

## Seurajoukkueet

Roger Bonetin pelaajaura aikuisten tasolla alkoi kaudella 2014–2015 Gimnàsticin reservijoukkue Pobla de Mafumetissa Espanjan nelostasolla Tercera Divisiónissa. Bonet pelasi kotimaassaan myös Bouzasin riveissä Espanjan kolmostasolla Segunda División B:ssa kaudella 2017–2018 sekä Formenteran riveissä nelostasolla 2018–2019. Loppukauden 2019 Bonet pelasi Islannin kakkostasolla Aftureldingissa.

Bonet siirtyi kaudeksi 2020 Ykkösessä pelanneen KTP:n riveihin. Hän pelasi KTP:n riveissä 20 Ykkösen ottelua. KTP oli kaudella 2020 Ykkösessä toinen ja nousi karsintojen kautta Veikkausliigaan. Bonet siirtyi kaudeksi 2021 Veikkausliigaan nousseeseen AC Ouluun. Bonet debytoi Veikkausliigassa 3. toukokuuta 2021 ottelussa AC Oulu–Ilves.

## Lähteet

## Aiheesta muualla

* Roger Bonet Palloliiton sivuilla
* Roger Bonet Veikkausliigan sivuilla
* Roger Bonet Soccerwayn sivuilla
Lauri Vihriälä

**Lauri Vihriälä** (s. 27. marraskuuta 2003) on suomalainen pesäpalloilija. Vihriälä edustaa Superpesiksessä pelaavaa kasvattajaseraansa Vimpelin Vetoa. Hän pelaa ulkokentällä kolmospolttajana. Vihriälä on pelannut urallaan kolme Superpesiksen runkosarjaottelua. Näissä hän on lyönyt yhden kunnarin ja kolme tavallista juoksua, tuonut kaksi juoksua ja kerännyt viisi kärkilyöntipistettä. *Tilastot päivitetty 25. heinäkuuta 2021.*

Myös Vihriälän veli Mikko pelaa Superpesistä Vedon joukkueessa.

## Saavutukset
### Pelaajana
* 1 SM-pronssi: 2021
* 1 SM-hopea: 2023
* 1 SM-kulta: 2022

## Lähteet
Frederik Paludan-Müller

**Frederik Paludan-Müller** (7. helmikuuta 1809 Kerteminde, Tanska – 28. joulukuuta 1876 Kööpenhamina, Tanska) oli tanskalainen kirjailija. Hän oli koulutukseltaan juristi. Hänen läpimurtoteoksensa oli 1833 ilmestynyt runomuotoinen romaani *Danserinden*. Sairastumisen jälkeen hänen suhtautumisensa elämään muuttui vakavahenkiseksi.

## Suomennetut runot
* Jos elän, sinua vain kiitänkin (At ret jeg lever skylder dig jeg kun), suom. Aale Tynni, teoksessa *Tuhat laulujen vuotta: valikoima länsimaista lyriikkaa*, toim. Aale Tynni, WSOY 1957, 1974 , 2004 

## Lähteet

## Aiheesta muualla
Vuoden 2020 kesäolympialaisten mitalitaulukko

**[[Kesäolympialaiset 2020|Vuoden 2020 kesäolympialaisissa]]** kilpailtiin kaikkiaan 339 eri kilpailutapahtumassa.
Samuli Edelmannin filmografia

Tämä on **[[Samuli Edelmann]]in filmografia**.

## Elokuvat

## Lyhytelokuvat

## Televisio

## Ääninäyttelijänä

## Lähteet

* . Viitattu 25.7.2021.

## Aiheesta muualla

* 
*
Olli Matela

**Olli Elias Matela** (s. 8. marraskuuta 1996) on Blind Channel -yhtyeen basisti. Blind Channel osallistui vuoden 2021 Eurovision laulukilpailuun ja sijoittui kuudenneksi kappaleellaan "Dark Side". Matela on opiskellut Madetojan musiikkilukiossa.

## Lähteet
J. Paul Getty Museum

**J. Paul Getty Museum** on Los Angelesissa, Kalifornian osavaltiossa, Yhdysvalloissa, sijaitseva taidemuseo. Se koostuu kahdesta eri osamuseosta, Getty Centeristä ja Getty Villasta. 

Museoilla on erilaiset kokoelmat: Getty Villa esittelee etruskien, antiikin Rooman ja Kreikan taidetta.  Getty Center taas esittelee eurooppalaista ennen 1900-lukua tehtyä taidetta. Sen kokoelmissa on maalauksia, veistoksia ja käsikirjoituksia. Lisäksi sillä on laaja valokuvakokoelma alkaen vuodesta 1839.  

Ensimmäinen J. Paul Getty Museum avattiin maatilalla Pacific Palisadesissa vuonna 1954. Koska kokoelmat jatkoivat kasvuaan J. Paul Getty avasi vuonna 1974 Getty Villan museon. Se on kopio Herculaneumissa olevasta Papyrusten huvilasta. Vuonna 1982 siitä tuli maailman rikkain museo, kun se peri 1,2 miljardia dollaria perustajansa varoja.   

Museo sai huonoa julkisuutta kun paljastui, museon kuraattori, Jiří Frei, oli tehnyt veropetoksen, jolla kertyneillä varoilla hän oli kartuttanut museon kokoelmia. Lisäksi paljastui, että osa hankinnoista oli väärennöksiä. Frei hyllytettiin vuonna 1984 ja hän erosi lopulta vuonna 1986. Myös seuraava kuraattori, joutui huonoon valoon, kun Italian viranomaiset syyttivät häntä vuonna 2005 antiikkiesineiden salakuljetuksesta.    

Museon toinen rakennus, Getty Center, avattiin joulukuussa vuonna 1997.  Museorakennus tunnetaan arkkitehtuuristaan, puutarhoistaan ja hyvistä näköaloista Los Angelesiin. Rakennus on kukkulan huipulla, sen pysäköintialue on sen juurella ja museovieraat kuljetetaan museoon omalla raitiovaunulla. Rakennuksen suunnitteli yhdysvaltalainen arkkitehti Richard Meier vuonna 1984 ja sen rakentaminen alkoi elokuussa vuonna 1989. Projektin monimutkaisuuden vuoksi valmistuminen pitkittyi.  

Getty Centerissä on myös Getty tutkimusinstituutti, jonka tehtävänä on lisätä taiteen ymmärtämistä. Lisäksi siellä on entisöintiin keskittynyt Getty Conservation institute.  
## Museon kokoelmat

File:Titian (Tiziano Vecellio) (Italian - Portrait of Alfonso d'Avalos, Marquis of Vasto, in Armor with a Page - Google Art Project.jpg|Tizian: * Alfonso d’Avalosin, Vaston markiisin muotokuva*, vuodelta 1533.
File:Peter Paul Rubens - The Entombment - 93.PA.9 - J. Paul Getty Museum.jpg|Peter Paul Rubens: *Kristuksen hautaaminen*, vuodelta 1612.
File:Rembrandt laughing.jpg|Rembrandt:  *Naurava omakuva*, vuodelta 1628.
File:Joseph Mallord William Turner (British - Modern Rome-Campo Vaccino - Google Art Project.jpg|J.M.W. Turner:  *Nykyajan Rooma - Campo Vaccino*, vuodelta 1839
File:Paul Cézanne - Still Life with Apples - 96.PA.8 - J. Paul Getty Museum.jpg|Paul Cézanne: *Omena-asetelma*, vuodelta 1893.
File:Bust of Pope Paul V.jpg|Gian Lorenzo Bernini: *Paavi Paavali V:n muotokuva*, vuodelta 1621.


## Lähteet

## Aiheesta muualla
* http://www.getty.edu/museum
* http://www.theartnewspaper.com/j-paul-getty-museum
Sulo Pärni

**Sulo Arvo Pärni** (5. kesäkuuta 1905 – 10. lokakuuta 1959 Helsinki) oli suomalainen moukarinheittäjä.

Talikkalan Tovereita edustanut Pärni saavutti urallaan useita TUL:n mestaruuksia ja vuonna 1931 hän voitti moukarinheiton Wienin työläisolympialaisissa. Keväällä 1934 Pärni siirtyi porvariseura Viipurin Urheilijoihin ja osallistui samana kesänä Torinossa järjestettyihin yleisurheilun EM-kilpailuihin, joissa hän sijoittui viidenneksi. Kalevan kisoissa Pärni sai hopeaa vuonna 1936 Helsingin Kisa-Veikkojen edustajana. Hänen ennätyksensä oli 51,68.

Pärni kuoli sydänkohtaukseen 54-vuotiaana lokakuussa 1959.

## Lähteet
XXX-syndrooma

**XXX-syndrooma**, myös esimerkiksi **XXX-oireyhtymä**, **trisomia X**, **47,XXX-syndrooma** tai **triple-X-syndrooma**, on poikkeavuus, jossa naisella on ylimääräinen X-kromosomi, ja hänen sukupuolikromosomistonsa on XXX.

Trisomia eli kolmas X-kromosomi tulee yleisimmin siitä, että X-kromosomipari on pysynyt yhdessä meioosin aikana. Joka viidennellä tavataan posttsygoottista kromosomien yhdessä pysymistä. Äidin korkea ikä lisää riskiä. Mosaikismia esiintyy joka kymmenennessä tapauksessa.

XXX-syndroomaa esiintyy arviolta yhdellä tyttövauvalla sadasta tai yhdellä tuhannesta. Tila aiheuttaa useimmille kantajilleen korkeintaan pieniä oireita, minkä vuoksi arviolta vain pieni osa kantajista saa diagnoosin. Tilan yleisimpiä piirteitä ovat pitkäkasvuisuus, silmäpoimut, alentunut lihasjänteys ja pikkusormen pään vinous. Joillakin kantajilla on epileptisiä kohtauksia, munuaisten sekä virtsa- ja sukupuolielinten poikkeavuuksia tai munasarjojen toimintahäiriöitä. Heillä on myös normaalia useammin motorista ja puheen tuoton viivästymää, suurentunut riski kognitiivisiin häiriöihin ja oppimisongelmiin sekä normaalia enemmän tarkkaavaisuushäiriöitä, mielialan vaihteluita ja sopeutumishäiriöitä.

Tila ei aiheuta kehitysvammaisuutta eli alle 65 pisteen älykkyysosamäärää, vaikka laskeekin älykkyysosamäärää 20–30 pisteellä keskiarvosta. Tila ei vaikuta sukupuoli-identiteettiin tai sukupuolikäyttäytymiseen, eikä ilmeisesti myöskään hedelmällisyyteen. Tila ei ole perinnöllinen.

## Lähteet
Soini Andersin

**Soini Vilhelm Andersin** (9. helmikuuta 1906 – 14. maaliskuuta 1985 Helsinki) oli suomalainen nyrkkeilijä.

Helsingin Jyryä ja Helsingin Kotkia edustanut Andersin saavutti urallaan useita TUL:n mestaruuksia ja voitti välisarjan vuoden 1931 Frankfurtin työläisolympialaisissa.

Kilpauransa jälkeen Andersin toimi nyrkkeilyvalmentajana ja kansainvälisenä nyrkkeilytuomarina. 1930-luvulla hän vaikutti muun muassa ammattilaisena otelleiden Gunnar Bärlundin ja Onni Saaren taustavoimissa.

## Lähteet
Keiteleen kirkonkylä

**Keiteleen kirkonkylä** on Keiteleen kunnan keskustaajama, joka sijaitsee Nilakkajärven länsirannalla Pohjois-Savon länsiosassa. Tilastokeskuksen taajama-aluerajauksen mukaan Keiteleen kirkonkylän pinta-ala oli 3,20  neliökilometriä, ja väkiluku oli 1&nbsp;056 vuoden 2019 lopussa. Tilastollinen taajamarajaus voi poiketa kunnan omasta, viralliseta kunnanosien rajauksesta.

Kirkonkylässä sijaitsevat muun muassa Keiteleen kunnantalo, evankelis-luterilainen Keiteleen kirkko ja ortodoksinen kirkko, Nilakan yhtenäiskoulu, Keiteleen kirjasto sekä Keiteleen terveysasema.

Keskustaajaman välittämässä läheisyydessä, taajaman lounaislaidalla sijaitsee yritys- ja teollisuusalue, jonka suurimpia toimijoita on  puuteollisuusyhtiö Keitele Forestin sahateollinen tuotantolaitos.


Tiedosto:Nilakan yhtenäiskoulu - Nilakan koulu - Koulutie 3-4, Keitele - 2.jpg|Nilakan koulu on Nilakan yhtenäiskoulun alakoulu.
Tiedosto:Keiteleen kirjasto - Koulutie 1, 72600 Keitele.jpg|Keiteleen kirjasto.
Tiedosto:Keitele kirkko 3.JPG|Keiteleen kirkko.
Tiedosto:Keiteleen ortodoksinen kirkko (Pyhittäjä Arseni Konevitsalaisen kirkko) - Arsenintie 1, Keitele - 3.jpg|Keiteleen ortodoksinen kirkko.

## Lähteet
Sherlock Jakki

**Sherlock Jakki** on ranskalainen animaatiosarja, joka perustuu Michel Amelinin kirjoihin. Sarjan loivat tuotantoyhtiöt Mondo TV ja MoonScoop Group. Sarjassa on yksi tuotantokausi, jossa on 52 jaksoa. Yksi jakso kestää 13 minuuttia. Sarjan julkaiseminen alkoi 4. toukokuuta 2011 ja jatkuu vielä.

Sarjassa katsojakin voi yrittää ratkoa rikoksen. Kun Sherlock tietää syyllisen, hän kertaa tapahtuneen ja epäillyt. Sen jälkeen katsojalla on hetki aikaa miettiä syyllistä ennen kuin Sherlock paljastaa hänet.

	
## Äänirooleissa
### Suomenkieliset

### Suomenkielinen toteutus
* käännös: Mari Riikonen
* tuotanto: Uptempo Oy

## Lähteet
* Sherlock Jakki – Yle Areena
Tommi Lalli

**Tommi Tapio Lalli** (s. 23. kesäkuuta 1996 Oulu) on Blind Channelin rumpali. Lalli asuu Oulussa ja on opiskellut Madetojan musiikkilukiossa. 
## Lähteet